
ОБЩИ ПОЛОЖЕНИЯ 

Гражданското, здравното, екологичното и интеркултурното образование  се осъществяват в училищното образование в различни форми. Интегрирано е в учебното съдържание на учебните предмети в рамките на общообразователната подготовка от І до VІІ клас или като самостоятелни предмети в разширената подготовка на всички етапи на средното образование и/или в допълнителната подготовка. Възможно е да се преподава интегрирано в часа на класа, в дейностите по интереси, в извънкласни училищни, извънучилищни и междуучилищни дейности, както и при общата подкрепа за личностно развитие. 
(1) ДОС за гражданското, здравното, екологичното и интеркултурното образование се определя с наредба.
 (2)Държавният образователен стандарт определя: (чл.1. ал.1 от Наредба за ГЗЕИО) 
1. същността и целите на гражданското, здравното, екологичното и интеркултурното образование; 
2. начините и формите за осъществяване на гражданското, здравното, екологичното и интеркултурното образование; 
3. рамковите изисквания за резултатите от обучението по гражданско, здравно, екологично и интеркултурно образование; 
4. институционалните политики за подкрепа на гражданското, здравното, екологичното и интеркултурното образование. 

ПРИОРИТЕТИ

1.  Формиране на гражданско съзнание и граждански добродетели и е свързано със знания за устройството на демократичното общество, за правата и задълженията на гражданина и с умения и готовност за отговорно гражданско поведение.
2. Развитие на умения за създаване или поддържане на здравословен стил и условия на живот и за доброволното адаптиране към поведение, благоприятстващо здравето.
3. Формиране на екологична култура, екологично съзнание и екологично поведение в тяхната взаимна връзка с оглед познаване на екологичните закони, защита, подобряване, управление и разумно използване на природните ресурси, както и опазване на природната среда и на екологичното равновесие.
4. Усвояване на знания за различни измерения на културните идентичности и за основни характеристики на интеркултурните отношения, формиращо позитивно отношение към разнообразието във всички области на човешкия живот, както и умения и нагласи за конструктивни взаимодействия в мултикултурна среда.

 
ЦЕЛИ

І. ИЗГРАЖДАНE НА АВТОНОМНА И АКТИВНА ЛИЧНОСТ

ПОДЦЕЛИ: 
1.  Да разбира и отстоява общочовешките ценности, ценностите на демокрацията и човешките права, участва в гражданския, политическия и социалния живот по отговорен, съзидателен и ефективен за себе си и за обществото начин;
2.  Да познава институциите, структурата и процедурите на демократичното общество, икономическите и политическите реалности на глобализиращия се свят;
3.  Да зачита значимостта на всяка човешка личност в многообразието от нейните идентичности, признава правото и ценността на различието, приема равнопоставеността на всички в общото социално пространство;
4. Да  осъзнава и цени своята културна идентичност, да развива положително самочувствие и уважение към себе си, да приема силните и слабите си страни.
5. Да взаимодейства с членовете на семейството си, общността и другите хора по
конструктивен и уважителен начин, да разрешава конфликти и да поддържа позитивни междуличностни взаимоотношения.
6. Да изразява обосновано и критично гражданската си позиция, да изразява мисли, чувства и идеи ясно и ефективно, както и да слуша и разбира другите.
7. Да взема самостоятелни решения относно своето развитие, проявява инициативност и способност да си поставя цели, да планира и да обосновава действията си;
8. Да носи отговорност за поведението си и оценява влиянието на постъпките си за своя живот и този на другите хора;
9. Да подбира адекватна информация, продукти и услуги за подобряване на здравето и поддържа здравословен начин на живот за себе си и за околните;
10. Да познава и спазва нормите за екологична култура и поведение с оглед опазване на природата и създаване на устойчива околна среда;
11.  Да познава механизмите на публичните институции и гражданското общество за прилагане на споделена отговорност за опазване на околната среда и проявява готовност за участие в тях;
12. Да умее да прави връзки между отделни сфери на обществения живот и да разбира причините за социалните неравенства, екологичните и глобалните предизвикателства.


ІІ. ФУНКЦИОНИРАНЕ НА УЧИЛИЩЕТО  КАТО АВТОНОМНА, АКТИВНА И САМОРАЗВИВАЩА СЕ ОБЩНОСТ

1. Да  възпитава в демократичните ценности;
2. Да насърчава инициативност, отговорност, солидарност, социална чувствителност и критичност у всички участници в образователната система;
3. Да утвърждава устойчива, включваща, демократична и здравословна среда, свободна от различните форми на агресия и дискриминация;
4. Да изгражда и поддържа позитивен психологически климат и възможности за избори, свързани със здравето, екологията, гражданското участие, междукултурната толерантност, взаимното разбиране, зачитане и уважение;
5. Да създава позитивна образователна среда за диалог между представителите на различните културни общности в зависимост от тяхната възраст и компетентности, включително и чрез формите на ученическото участие и самоуправление.

НАЧИНИ И ФОРМИ НА ОСЪЩЕСТВЯВАНЕ
НА ГРАЖДАНСКОТО, ЗДРАВНОТО, ЕКОЛОГИЧНОТО И ИНТЕРКУЛТУРНОТО ОБРАЗОВАНИЕ

1. В процеса на придобиването на всички видове училищна подготовка.
2. В  часа на класа, включително и чрез ученическото самоуправление;
3. В  заниманията по интереси в рамките на целодневна организация на учебния ден;
4. В  рамките на дейностите по обща подкрепа за личностно развитие
5. Интегрирано по учебни предмети


ИНСТИТУЦИОНАЛНИ ПОЛИТИКИ 
ЗА ПОДКРЕПА НА ГРАЖДАНСКОТО, ЗДРАВНОТО, ЕКОЛОГИЧНОТО И ИНТЕРКУЛТУРНОТО ОБРАЗОВАНИЕ



ІIІ. ВЪЗПИТАВАНЕ  В ТРАЙНИ НАВИЦИ ЗА ОТДАВАНЕ НА ПОЧИТ И ИЗРАЗ НА НАЦИОНАЛНОТО САМОСЪЗНАНИЕ



1. ОПРЕДЕЛЯНЕ  НА УЧИЛИЩНИ РИТУАЛИ

а)  Всички училищни тържества започват с химна на Р България и издигане на националния флаг на фасадата на училището или в залата на честването 
б) На 15 септември и 15 юни всички ученици, педагогически специалисти и гости посрещат и изпращат училищното знаме, носено под ударите на барабанче от знаменосец и две асистентки, показали отлични резултати в образователно-възпитателния процес. 
в) официално раздаване на удостоверението за завършен първи клас, удостоверението за завършен начален етап на основната степен, свидетелството за основно образование;
в) награждаване на отличили се ученици и учители;
г) поддържането на училищен кът и съхраняването на училищното знаме;
д) честването на национални  празници, на официалните празници, на дните на национални герои и будители, на празника на патрона на училището;
· Честване на Деня на народните будители – 01.11
· Патронния празник на училището – 02.06. 
· Отбелязване  обесването на Васил Левски – 19.02
· Честване на 03.03 – Освобождението на България;
· Денят на самоуправлението на 09.05 – Ден на Европа
· Тържествено честване на 24.05 – Ден на славянската писменост

2. ОПРЕДЕЛЯНЕ НА УЧИЛИЩНИ СИМВОЛИ И ДРУГИ ОТЛИЧИТЕЛНИ ЗНАЦИ

· Училищни символи: зелено  знаме с щампован образ на патрона Христо Ботев и названието на училището; 
· лого на училището: образ на патрона Христо Ботев и названието на училището и населеното място;
· почетна грамота
· паметна плоча с лика на Ботев
· летописна книга
· почетен плакет и почетна значка при честване годишнини на училището
· въведени са  ученически униформи червена тениска и тъмносин суичър с логото  на училището 

IV.  ПОДКРЕПА НА ИНИЦИАТИВНОСТТА И УЧАСТИЕТО НА ДЕЦАТА И УЧЕНИЦИТЕ ЧРЕЗ ПОДХОДЯЩИ ЗА ВЪЗРАСТТА ИМ ВКЛЮЧВАЩИ ДЕМОКРАТИЧНИ ПРАКТИКИ


1. Участие в Ученически съвет като  форми на ученическо самоуправление;
2. Организиране на доброволчески дейности във и извън училище; 
   2.1 Провеждане на благотворителни акции за събиране на дрехи и парични средства за деца нуждаещи се от лечение и  деца в неравностойно социално положение
   2.2. Организиране и участие в Благотворителни концерти и изложби  в помощ на болни и пострадали в инциденти.
   2.3. Съдействие за подпомагане на благородни инициативи- Акция за събиране на пластмасови капачки.    
3.Поддържане на училищни медии с активното участие на учениците 
3.1 Интернет страница на училището - информация за участие на учениците в различни изяви- конкурси, състезания, олимпиади, изложби и др. 
4.Организиране на училищни празници, кампании  и събития съобразно календара на световните, международните, европейските, националните, общинските, местните, професионалните и културните дати и празници; 

       01. 12. - Световен Ден за Борба срещу СПИН- ежегодни мероприятия по линия на БМЧК;
       17. 05. - Национален Ден на спорта – да се отбележи в часовете по ФВС по преценка на преподавателите. 
       31. 05. - Световен Ден без тютюнопушене – беседа с презентации в ЧК     
4.2 Подкрепящи  толерантността: 
        16. 11.  Международен Ден на толерантността – беседа в ЧК, изработване на табла в часовете по изобразително изкуство.
        25.02. Световен ден за борба с тормоза в училище – мероприятия свързани с деня на розовата фланелка.
4.3. Подкрепящи  социалната чувствителност: 
       18. 11. - Световен Ден в памет на жертвите на катастрофи – беседа с презентации в ЧК      
4.4. Подкрепящи правата на човека: 
        02. 04. - Международен ден на Детската книга
        01. 06. - Международен Ден на детето 
4.5. Подкрепящи  опазването на околната среда:
        22. 03. - Световен ден на Земята (водата) 
5. Организиране на обучения на връстници от връстници:
Съвместно с БМЧК на тема: Защита на населението от бедствия и аварии, Оказване на първа помощ на пострадал, Превенция на СПИН, Превенция на зависимости
6. Участие в клубове и неформални групи по интереси;
7. Реализиране на форми на посредничество, решаване на конфликти, превенция на агресията. Целта е осигуряване на подкрепа за личностно развитие /обща и допълнителна/, на   подходяща физическа, психологическа и социална среда за развитие на способностите и уменията на учениците,  в съответствие с индивидуалните образователни потребности на всеки ученик и в съответствие с разработените  стратегии за подкрепа за личностно развитие. Спомагане за успешното преодоляване от учениците на възникнали затруднения и конфликти в училище семейството и обществото.
8. Проучване на мненията, нагласите и очакванията на учениците относно процеса и съдържанието на училищното образование и предложения по училищния живот;

V. ПОДКРЕПА ЗА МУЛТИКУЛТУРНАТА СРЕДА В УЧИЛИЩЕТО

Общи положения - в ОУ ”Христо Ботев“ се обучават  ученици от различни етноси: български, ромски, турски.  На ниво училище и клас се организират дейности, свързани с успешното интегриране на ученици от малцинствените групи.

ДЕЙНОСТИ

А) В ЧАСА НА КЛАСА ЧРЕЗ ЗАНИМАНИЯ, ДЕЙНОСТИ И ПРОЕКТИ ПО ТЕМАТИЧНИ ОБЛАСТИ:
1. патриотично възпитание и изграждане  на националното самочувствие;
2. толерантността и интеркултурния диалог;
3. безопасност  на движението по пътищата;
4. защита на населението при бедствия и аварии и оказване на първа помощ;
5. превенция на насилието, справяне с гнева и агресията и мирно решаване на конфликти;
6. превенция на тероризма и поведение при терористична заплаха;
7. превенция и противодействие на корупцията.


В) УЧЕНИЧЕСКО САМОУПРАВЛЕНИЕ
1. Всяка паралелка избира свой ученически съвет, който подпомага дейността на класния ръководител и инициира дейности на ниво клас;
2. Утвърждаване дейността на училищния ученическия съвет като форма на демократичното училищно самоуправление. 
3. В състава на училищния ученическия съвет влизат председателите на паралелките от IV до VІІ клас.
4. Училищния ученическия съвет има тричленно ръководство, което се избира с гласуване за всяка учебна година. 
5.Редовни заседания на УП се провеждат всеки последен петък  от месеца в библиотеката. 
6. Училищния ученическия съвет разработва годишен план съобразен с годишния план на училището. 
7.Представители на училищния ученическия съвет имат право да взимат участие в педагогически съвети и в заседания на обществения съвет в училище. 
8. Училищния ученическия съвет участва в разработването на етичен кодекс на училището. 
9. Училищния ученическия съвет разработва и участва в реализирането на проекти.

Г) ЗАНИМАНИЯ ПО ИНТЕРЕСИ В ГРУПИТЕ ЗА ЦЕЛОДНЕВНА ОРГАНИЗАЦИЯ НА УЧЕБНИЯ ДЕН
1. Наблюдение и оценка на поведенческите ситуации по време на заниманията по интереси.
2. Провеждане на беседи и разговори с учениците по възникнали затруднения, споделяне на проблеми и възникнали конфликт; спазване на здравно-хигиенни норми и изисквания от учениците. 
3. Грижа за опазване здравето и живота на учениците. 
4. Дидактически игри - образователни и развиващи. 
5. Народни традиции, обичаи и празници. 
6. Безопасност  на движението по пътищата. 
7. Патриотично възпитание и изграждане  на националното самочувствие.
8. Приложни дейности  за изготвяне на подходяща украса за празниците.

Д) ИЗВЪНКЛАСНИ ДЕЙНОСТИ  -  /НП и проекти/
ЦЕЛИ:
1. Развитие на потенциала за учене, творческия и спортния потенциал на учениците.
2. Образователна интеграция на децата чрез формиране на общности по интереси.
3. Развитие на допълнителни знания, умения и компетентности у учениците,  свързани с подкрепа за развитие на способностите им, извън тези, които са включени в задължителната училищна подготовка.
4. Осмисляне на свободното време на учениците чрез насочването им към дейности за развитие на индивидуалните им способности и интереси.
5. Създаване на перспектива в училищата чрез извънучебна дейност всеки участник да придобие увереност в собствените си сили, да формира и реализира собствени стратегии за успех и мотивация за учене.
6. Създаване на условия за развитие на социалната принадлежност, засилване на културната и националната идентичност и повишаване на етническата толерантност и мултикултурната интеграция.
7. Създаване на устойчиви механизми за участие на общността в дейността на училището и за работа с родителите на децата от уязвими групи.

VІ. ИНТЕГРИРАНО ПО УЧЕБНИ ПРЕДМЕТИ
ЦЕЛИ: 
1. Повишаване на качеството на образованието чрез използване на различни образователни иновации. 
2. Поставяне на ученика в центъра на цялостната педагогическа дейност, в отговорна активна позиция при овладяване на знанията, формиране на различни компетенции и развитие на умения за учене през целия живот.
3. Създаване на условия за делова и хуманна атмосфера на откритост и гласност, на взаимно доверие при постигане на успехи и неуспехи, трудности и проблеми.
ФОРМИ:
1. В процеса на придобиване на общообразователна подготовка по отделни учебни предмети - биология и здравно образование, история и цивилизация, география и икономика. 
2. Интегрирано  чрез ориентиране на обучението по общообразователните предмети към придобиване на ключовите компетентности.
3. Чрез добри практики – интердисциплинарни уроци
3.1 Литература – Учениците могат да създават дневници, в които да изразяват свои мисли и чувства. Това може да ги насърчи да развиват комуникационните си умения
3.2 Математика – Задачи за бюджетиране и разходи могат да нсърчат учениците да упражняват финансова грамотност.
3.3 История – Проучване живота и приноса на велики личности може да вдъхнови учениците да се ангажират с ценностите и целите си.
3.4 Науки – Реализация на експерименти и проекти, които изискват планиране, организация и анализ, може да помогне на учениците да развият умения за самостоятелна работа и решаване на проблеми.
3.5 Изкуства – Изяви в областта на изкуствата, които изискват усъвършенстване и труд, което може да укрепи уменията за настойчивост и съзидателност.

Изработил :
Нина Василева 
/ Председател на комисията за гражданско, здравно, екологично и интеркултурно образование/
                                                                                   Утвърдил:..............
В. Вранчева-директор
План			
НА КОМИСИЯТА  			
ЗА ГРАЖДАНСКО, ЗДРАВНО, 
ЕКОЛОГИЧНО И ИНТЕРКУЛТУРНО ОБРАЗОВАНИЕ
	№
	СРОК
	                                               ТЕМА
	ОТГОВОРНИК

	1.
	15.09.26Г.
	Тържествено откриване на учебната година
	Н. Василева
В. Нгуен

	2.
	постоянен
	Спазване на Правилника за осигуряване на безопасни условия на възпитание, обучение и труд в училището.
	Всички учители

	3.
	месец
септември
	Избор на Ученически съвет и провеждане на първа съвместна среща с Комисията. Изготвяне на годишен план за съвместната работа
	В. Вранчева
Н. Василева

	4.
	07.10.26г.
	Световен ден за превенция на тормоза
	Класни ръководители

	5.
	01.11.26.
	Ден на народните будители
	А. Петрова

	6.
	месец ноември
	Превенция на гръбначните изкривявания и здравословно хранене — презентации в часа на класа.
	Ц. Николова

	7.
	м. декември
	Организиране и участие в Благотворителни и изложби  в помощ на болни и пострадали в инциденти. Българската Коледа

	Л. Илиева
Всички учители

	8.
	21.12.27г.
	Коледно тържество
	В. Петкова
Начални учители

	9.
	06.01.27г
	179 г. от рождението на Христо Ботев
	Н. Николаева

	10.
	м. февруари
	„Думите, които раняват, и думите, които лекуват
	[bookmark: _GoBack]Мирослава Маринова

	11.
	19.02.27г.
	155 г. от обесването на В. Левски - „Лъвски скок“ Спортно-историческо състезание. Включва традиционния скок на дължина, но комбиниран с исторически факти и задачи.
	Н. Василева
В Нгуен

	12.
	03.03.27г.
	Трети март – Национален празник
	М. Маринова

	13.
	22.03.27гг.
	Водата е живот – движението е здраве!/ спортен празник/
	В. Нгуен

	14.
	м. март 2027г.
	„От А до Я – вече мога да чета!“
	кл. р-тел на 1 клас

	15.
	м. април 2027г.
	Трите големи предизвикателства на XXI век / Замърсяването на водата и почвата с пластмаса, Загубата на гори, Изчезването на биологичното разнообразие/
	А. Петрова

	16.
	02.04.27г.
	Международен ден на детската книга
	Н. Николаева
Начални учители

	17.
	24.05.27г.
	Ден на славянската просвета и култура
	В.Вранчева
Н.Василева

	18.
	м. юни
	Тържествено закриване на учебната година
	Класни ръководители





12

image2.emf
X

Валентина Вранчева

директор


image3.emf
ОСНОВНО УЧИЛИЩЕ „ХРИСТО БОТЕВ” с. Равно поле, общ. Елин  Пелин ул. „Васил Левски” №2, тел. 0897048706,e - mail:    ou_ravno_pole@abv.bg ,  http://ou - ravnopole.idwebbg.com/        


____________Microsoft_Word.docx
[image: F:\емблема.png]ОСНОВНО УЧИЛИЩЕ „ХРИСТО БОТЕВ” с. Равно поле, общ. Елин Пелин ул. „Васил Левски” №2, тел. 0897048706,e-mail:  ou_ravno_pole@abv.bg, http://ou-ravnopole.idwebbg.com/







image1.png








